ସାନିଟାଇଜର ଟନେଲକୁ ପ୍ରଫେସର ସୁଶାନ୍ତ କୁମାର ଦାଶ, ପ୍ରକାଶ ମିର୍ଦ୍ଧା ଓ ଦୁଇ ବିଭାଗର ସଦସ୍ୟମାନେ ଏକତ୍ର ଏହାକୁ ନିର୍ମାଣ କରିଛନ୍ତି। ଏହି ସାନିଟାଇଜର ଟନେଲ ଓ ୟୁଭି ମେସିନକୁ ବିଶ୍ୱ ବିଦ୍ୟାଳୟର ଉପ କୂଳପତି ପ୍ର. ଅତନୁ କୁମାର ପତି ଉଦଘାଟନ କରିଛନ୍ତି।
ଖୁବ କମ ଖର୍ଚ୍ଚରେ ନିର୍ମିତ ଟନେଲ ମେସିନକୁ ବିଭିନ୍ନ ସ୍କୁଲ, କଲେଜ, ବିଶ୍ୱବିଦ୍ୟାଳୟ, ସପିଂ ମଲ, ଡାକ୍ତରଖାନା, ରେଳ ଷ୍ଟେସନ, ବସ ଷ୍ଟାଣ୍ଡ ଆଦି ବିଭିନ୍ନ ଜନସମାବେଶ ସ୍ଥଳ ଗୁଡିକରେ ଲଗାଯାଇ ପାରିବ। ଏଥିରେ ବ୍ୟବହୃତ ହୋଇଥିବା ଲିକ୍ୟୁଇଡକୁ କମ ଖର୍ଚ୍ଚରେ ଘରେ ମଧ୍ୟ ନିର୍ମାଣ କରାଯାଇ ପାରିବା ସେହିଭଳି ୟୁଭି ମେସିନକୁ କାଗଜପତ୍ର, ପାର୍ସଲ, ପନିପରିବା, ପର୍ସ, ଟଙ୍କା ଓ ମୁଦ୍ରା, ରେଡିମେଡ ଫୁଡ ଇତ୍ୟାଦି ଦ୍ରବ୍ୟ ଗୁଡିକ ଯାହାକି ବାହାରୁ କିଣିବା ପରେ ଘରକୁ କିମ୍ବା କାର୍ଯ୍ୟାଳୟକୁ ଅଣାଯାଉଛି, ସେହି ସମସ୍ତ ବସ୍ତୁ ଗୁଡିକୁ ଏହା ଦ୍ୱାରା ସାନିଟାଇଜ କରାଯାଇ ପାରିବ। ଏହି ଟନେଲ ଓ ୟୁଭି ସାନିଟାଇଜରକୁ ନିର୍ମାଣ କରି କୋଭିଡ-୧୯ର ସଂକ୍ରମଣକୁ ପ୍ରତିହିତ କରିବା ସହିତ ପ୍ରତିଭାବାନ ବ୍ୟକ୍ତିମାନଙ୍କୁ ସର୍ବସମ୍ମୁଖକୁ ଆଣିବା, ସ୍ୱଦେଶୀକୁ ପ୍ରୋତ୍ସାହନ, ଛାତ୍ରଛାତ୍ରୀମାନଙ୍କୁ ସ୍ୱାବଲମ୍ବୀ ପାଇଁ ଉତ୍ସାହିତ, ସାମାଜିକ ଦାୟିତ୍ୱକୁ ନିର୍ବାହ କରିବା ଆଦି ଲକ୍ଷ୍ୟ ନେଇ ପ୍ରସ୍ତୁତ କରାଯାଇଛି ବୋଲି ବିଶ୍ୱବିଦ୍ୟାଳୟ କର୍ତ୍ତୃପକ୍ଷ କହିଛନ୍ତି।
